సూర్య కవచమ్

శ్రీభైరవ ఉవాచ

యో దేవదేవో భగవాన్ భాస్కరో మహసాం నిధిః |
గయత్రీనాయకో భాస్వాన్ సవితేతి ప్రగీయతే || ౧ ||

తస్యాహం కవచం దివ్యం వజ్రపఞ్జరకాభిధమ్ |
సర్వమన్త్రమయం గుహ్యం మూలవిద్యారహస్యకమ్ || ౨ ||

సర్వపాపాపహం దేవి దుఃఖదారిద్ర్యనాశనమ్ |
మహాకుష్ఠహరం పుణ్యం సర్వరోగనివర్హణమ్ || ౩ ||

సర్వశత్రుసమూహఘ్నం సమ్గ్రామే విజయప్రదమ్ |
సర్వతేజోమయం సర్వదేవదానవపూజితమ్ || ౪ ||

రణే రాజభయే ఘోరే సర్వోపద్రవనాశనమ్ |
మాతృకావేష్టితం వర్మ భైరవానననిర్గతమ్ || ౫ ||

గ్రహపీడాహరం దేవి సర్వసఙ్కటనాశనమ్ |
ధారణాదస్య దేవేశి బ్రహ్మా లోకపితామహః || ౬ ||

విష్ణుర్నారాయణో దేవి రణే దైత్యాఞ్జిష్యతి |
శఙ్కరః సర్వలోకేశో వాసవో‌உపి దివస్పతిః || ౭ ||

ఓషధీశః శశీ దేవి శివో‌உహం భైరవేశ్వరః |
మన్త్రాత్మకం పరం వర్మ సవితుః సారముత్తమమ్ || ౮ ||

యో ధారయేద్ భుజే మూర్ధ్ని రవివారే మహేశ్వరి |
స రాజవల్లభో లోకే తేజస్వీ వైరిమర్దనః || ౯ ||

బహునోక్తేన కిం దేవి కవచస్యాస్య ధారణాత్ |
ఇహ లక్ష్మీధనారోగ్య-వృద్ధిర్భవతి నాన్యథా || ౧౦ ||

పరత్ర పరమా ముక్తిర్దేవానామపి దుర్లభా |
కవచస్యాస్య దేవేశి మూలవిద్యామయస్య చ || ౧౧ ||

వజ్రపఞ్జరకాఖ్యస్య మునిర్బ్రహ్మా సమీరితః |
గాయత్ర్యం ఛన్ద ఇత్యుక్తం దేవతా సవితా స్మృతః || ౧౨ ||

మాయా బీజం శరత్ శక్తిర్నమః కీలకమీశ్వరి |
సర్వార్థసాధనే దేవి వినియోగః ప్రకీర్తితః || ౧౩ ||

అథ సూర్య కవచం

ఓం అమ్ ఆమ్ ఇమ్ ఈం శిరః పాతు ఓం సూర్యో మన్త్రవిగ్రహః |
ఉమ్ ఊం ఋం ౠం లలాటం మే హ్రాం రవిః పాతు చిన్మయః || ౧౪ ||

~ళుం ~ళూమ్ ఏమ్ ఐం పాతు నేత్రే హ్రీం మమారుణసారథిః |
ఓం ఔమ్ అమ్ అః శ్రుతీ పాతు సః సర్వజగదీశ్వరః || ౧౫ ||

కం ఖం గం ఘం పాతు గణ్డౌ సూం సూరః సురపూజితః |
చం ఛం జం ఝం చ నాసాం మే పాతు యార్మ్ అర్యమా ప్రభుః || ౧౬ ||

టం ఠం డం ఢం ముఖం పాయాద్ యం యోగీశ్వరపూజితః |
తం థం దం ధం గలం పాతు నం నారాయణవల్లభః || ౧౭ ||

పం ఫం బం భం మమ స్కన్ధౌ పాతు మం మహసాం నిధిః |
యం రం లం వం భుజౌ పాతు మూలం సకనాయకః || ౧౮ ||

శం షం సం హం పాతు వక్షో మూలమన్త్రమయో ధ్రువః |
ళం క్షః కుక్ష్సిం సదా పాతు గ్రహాథో దినేశ్వరః || ౧౯ ||

ఙం ఞం ణం నం మం మే పాతు పృష్ఠం దివసనాయకః |
అమ్ ఆమ్ ఇమ్ ఈమ్ ఉమ్ ఊం ఋం ౠం నాభిం పాతు తమోపహః || ౨౦ ||

~ళుం ~ళూమ్ ఏమ్ ఐమ్ ఓం ఔమ్ అమ్ అః లిఙ్గం మే‌உవ్యాద్ గ్రహేశ్వరః |
కం ఖం గం ఘం చం ఛం జం ఝం కటిం భానుర్మమావతు || ౨౧ ||

టం ఠం డం ఢం తం థం దం ధం జానూ భాస్వాన్ మమావతు |
పం ఫం బం భం యం రం లం వం జఙ్ఘే మే‌உవ్యాద్ విభాకరః || ౨౨ ||

శం షం సం హం ళం క్షః పాతు మూలం పాదౌ త్రయితనుః |
ఙం ఞం ణం నం మం మే పాతు సవితా సకలం వపుః || ౨౩ ||

సోమః పూర్వే చ మాం పాతు భౌమో‌உగ్నౌ మాం సదావతు |
బుధో మాం దక్షిణే పాతు నైఋత్యా గురరేవ మామ్ || ౨౪ ||

పశ్చిమే మాం సితః పాతు వాయవ్యాం మాం శనైశ్చరః |
ఉత్తరే మాం తమః పాయాదైశాన్యాం మాం శిఖీ తథా || ౨౫ ||

ఊర్ధ్వం మాం పాతు మిహిరో మామధస్తాఞ్జగత్పతిః |
ప్రభాతే భాస్కరః పాతు మధ్యాహ్నే మాం దినేశ్వరః || ౨౬ ||

సాయం వేదప్రియః పాతు నిశీథే విస్ఫురాపతిః |
సర్వత్ర సర్వదా సూర్యః పాతు మాం చక్రనాయకః || ౨౭ ||

రణే రాజకులే ద్యూతే విదాదే శత్రుసఙ్కటే |
సఙ్గామే చ జ్వరే రోగే పాతు మాం సవితా ప్రభుః || ౨౮ ||

ఓం ఓం ఓం ఉత ఓంఉఔమ్ హ స మ యః సూరో‌உవతాన్మాం భయాద్
హ్రాం హ్రీం హ్రుం హహహా హసౌః హసహసౌః హంసో‌உవతాత్ సర్వతః |
సః సః సః సససా నృపాద్వనచరాచ్చౌరాద్రణాత్ సఙ్కటాత్
పాయాన్మాం కులనాయకో‌உపి సవితా ఓం హ్రీం హ సౌః సర్వదా || ౨౯ ||

ద్రాం ద్రీం ద్రూం దధనం తథా చ తరణిర్భామ్భైర్భయాద్ భాస్కరో
రాం రీం రూం రురురూం రవిర్జ్వరభయాత్ కుష్ఠాచ్చ శూలామయాత్ |
అమ్ అమ్ ఆం వివివీం మహామయభయం మాం పాతు మార్తణ్డకో
మూలవ్యాప్తతనుః సదావతు పరం హంసః సహస్రాంశుమాన్ || ౩౦||

అథ ఫలశృతిః

ఇతి శ్రీకవచం దివ్యం వజ్రపఞ్జరకాభిధమ్ |
సర్వదేవరహస్యం చ మాతృకామన్త్రవేష్టితమ్ || ౩౧ ||

మహారోగభయఘ్నం చ పాపఘ్నం మన్ముఖోదితమ్ |
గుహ్యం యశస్కరం పుణ్యం సర్వశ్రేయస్కరం శివే || ౩౨ ||

లిఖిత్వా రవివారే తు తిష్యే వా జన్మభే ప్రియే |
అష్టగన్ధేన దివ్యేన సుధాక్షీరేణ పార్వతి || ౩౩ ||

అర్కక్షీరేణ పుణ్యేన భూర్జత్వచి మహేశ్వరి |
కనకీకాష్ఠలేఖన్యా కవచం భాస్కరోదయే || ౩౪ ||

శ్వేతసూత్రేణ రక్తేన శ్యామేనావేష్టయేద్ గుటీమ్ |
సౌవర్ణేనాథ సంవేష్ఠ్య ధారయేన్మూర్ధ్ని వా భుజే || ౩౫ ||

రణే రిపూఞ్జయేద్ దేవి వాదే సదసి జేష్యతి |
రాజమాన్యో భవేన్నిత్యం సర్వతేజోమయో భవేత్ || ౩౬ ||

కణ్ఠస్థా పుత్రదా దేవి కుక్షిస్థా రోగనాశినీ |
శిరఃస్థా గుటికా దివ్యా రాకలోకవశఙ్కరీ || ౩౭ ||

భుజస్థా ధనదా నిత్యం తేజోబుద్ధివివర్ధినీ |
వన్ధ్యా వా కాకవన్ధ్యా వా మృతవత్సా చ యాఙ్గనా || ౩౮ ||

కణ్ఠే సా ధారయేన్నిత్యం బహుపుత్రా ప్రజాయయే |
యస్య దేహే భవేన్నిత్యం గుటికైషా మహేశ్వరి || ౩౯ ||

మహాస్త్రాణీన్ద్రముక్తాని బ్రహ్మాస్త్రాదీని పార్వతి |
తద్దేహం ప్రాప్య వ్యర్థాని భవిష్యన్తి న సంశయః || ౪౦ ||

త్రికాలం యః పఠేన్నిత్యం కవచం వజ్రపఞ్జరమ్ |
తస్య సద్యో మహాదేవి సవితా వరదో భవేత్ || ౪౧ ||

అఙ్ఞాత్వా కవచం దేవి పూజయేద్ యస్త్రయీతనుమ్ |
తస్య పూజార్జితం పుణ్యం జన్మకోటిషు నిష్ఫలమ్ || ౪౨ ||

శతావర్తం పఠేద్వర్మ సప్తమ్యాం రవివాసరే |
మహాకుష్ఠార్దితో దేవి ముచ్యతే నాత్ర సంశయః || ౪౩ ||

నిరోగో యః పఠేద్వర్మ దరిద్రో వజ్రపఞ్జరమ్ |
లక్ష్మీవాఞ్జాయతే దేవి సద్యః సూర్యప్రసాదతః || ౪౪ ||

భక్త్యా యః ప్రపఠేద్ దేవి కవచం ప్రత్యహం ప్రియే |
ఇహ లోకే శ్రియం భుక్త్వా దేహాన్తే ముక్తిమాప్నుయాత్ || ౪౫ ||

ఇతి శ్రీరుద్రయామలే తన్త్రే శ్రీదేవిరహస్యే
వజ్రపఞ్జరాఖ్యసూర్యకవచనిరూపణం త్రయస్త్రింశః పటలః ||

Web Url: http://www.vignanam.org/veda/surya-kavacham-shuddhatelugu.html